**madeinroath**

**Arddangosfa Agored 2019**

**Galw am artistiaid:**

**Dyddiadau’r Arddangosfa : 26ain Hydref – 2il Tachwedd**

**Agoriad 25ain Hydref 6-8pm 2019**

**Dyddiad cau ar gyfer ymgeisio: 19 Hydref (gwelir manylion isod)**

Mae MiR yn eich gwahodd i gyflwyno gwaith ar gyfer yr Arddangosfa Agored eleni, ac er ni chynhelir gŵyl y flwyddyn hon, rydym yn falch o gyhoeddi bydd yr arddangosfa yn cael ei chynnal yn g39 am yr ail flwyddyn yn ddilynol.

Fel yr arfer, does dim ffi mynediad, dim cyfyngiad oedran, gallu na phrofiad, a bydd yr holl waith sydd yn ffitio’r criteria isod yn cael ei arddangos. Mae’r dull yma o alw am geisiadau, sydd yn hollol agored, yn un rydym wedi ei fabwysiadu gyda balchder ers 2009. Mae bob amser yn arwain at arddangosfa ddiddorol ac eclectig ac rydym yn edrych ymlaen at weld gwaith newydd eleni.

Rhestr Wirio:

Ydi’r gwaith yn 2D ac yn gallu cael ei osod ar wall?

Ydi’r gwaith yn ddim mwy na 100cmx100cm mewn lled ac uchder a ddim mwy na 30cm mewn dyfnder (39.5 modfedd x 39.5 modfedd x 12 modfedd)?

Ydych chi’n credu fod y gwaith yn weddus ar gyfer cynulleidfa amrywiol o ran diwylliant/oed?

Os mai ‘ydi/ydw’ yw’r atebion ar gyfer y 3 criteria uchod, dyma ddyddiadau a manylion allweddol ar sut i gynnig eich gwaith:

**AR** yr 18fed a 19eg Hydref rhwng 9am a 5pm, dewch a’ch gwaith i g39, Stryd Oxford, Caerdydd CF24 3DT

**NEU** ar y 18fed Tachwedd rhwng 12pm a 5pm, dewch a’ch gwaith i 1A Inverness Place, Y Rhath CF24 4RU

*Os nad ydych yn gallu ein cyrraedd oherwydd problemau o ran symud neu fynediad, cysylltwch â ni ar y cyfeiriad e-bost isod os gwelwch yn dda, fedrwn ni drefnu i gasglu’r gwaith. Fe gewch dderbynneb am eich gwaith. Mae’r dyddiad cau'r un fath.*

**Ar yr 25ain Hydref am 6pm bydd agoriad swyddogol yr Arddangosfa Agored. Bydd yr arddangosfa ar agor yn ddyddiol o 26ain Hydref tan 2il Tachwedd,11am – 5pm. Mae croeso i chi wahodd ffrindiau a theulu i ymuno a ni i fwynhau’r gwaith ac am ddiod fach!**

**Termau ac amodau arddangosfa agored 2019 madeinroath**

1.arddangos/fframio – mae pob darn o waith angen bod yn barod i’w hongian gyda phlatiau drych wedi ei gysylltu ar y cefn, hanner ffordd i lawr ochrau fertigol y gwaith. Bydd gwaith heb ei fframio yn cael eu pinio neu hongian gyda thâp gludiog o’r tu ôl. Ni fydd gwaith sydd yn rhy fawr yn cael ei hongian.

2.derbyn gwaith – Mae’n rhaid i’r gwaith ein cyrraedd erbyn yr amseroedd uchod. Ni fydd unrhyw waith a dderbynnir ar ôl yr amseroedd hyn yn cael eu hongian.

3.safon y gwaith – dylai’r holl waith celf gael ei gyflwyno i’r safon uchaf phosib ac yn saff i arddangos/hongian. Bydd yn rhaid i’r gwaith fod yn weddus ar gyfer cynulleidfa amrywiol o ran diwylliant/oed a ni fydden yn derbyn gwaith a all beri tramgwydd. Bydd y gwaith a arddangosir fel y mynnai MiR. Os am unrhyw reswm rydych yn ansicr am addasrwydd eich gwaith, cysylltwch â ni ar y cyfeiriad e-bost isod. Fedrwn drafod eich pryderon. Mae’r gair olaf gyda MiR.

4.hongian eich gwaith – bydd y gwaith hongian ac arddangos yn cael ei wneud gan dîm technegol MiR, bydd pob gofal i sicrhau diogelwch eich gwaith. Bydd rhestr o’r gwaith a phrisiau ar gael i ymwelwyr.

5. casglu’r gwaith- Bydd y gwaith ar gael i gasglu ar ddydd Llun 4ydd Tachwedd, 9-5pm o g39. Os nad ydych yn gallu casglu’r gwaith am resymau symud neu fynediad, fedrwn drefnu danfoniad. Os nad ydych yn gallu casglu’r gwaith ar y dyddiad yma, fedrwn ddal y gwaith am 1 wythnos yn unig. Ar ôl 1 wythnos, ni fedrwn sicrhau bydd eich gwaith yn ddiogel. Os credwch ni fydd yn bosib i chi gasglu’r gwaith ar y dyddiad yma, gadewch i ni wybod o flaen llaw, os gwelwch yn dda.

6. gwerthiant – Does ddim rhaid i’r gwaith fod ar werth, ond os yw, bydd comisiwn o 30% yn cael ei gymryd i fynd tuag at ariannu’r sioe, cofiwch am hyn wrth brisio eich gwaith. Bydd y gwerthiannau yn cael eu cyfrif ar ddiwedd cyfnod yr arddangosfa. Bydd g39 yn cofnodi ac yn dal ymlaen i’r arian tan ar ôl yr arddangosfa a bydd wedyn yn cael ei ddosbarthu gan MiR.

Os oes genych unrhyw gwestiynau ynglŷn â’r gwaith, anfonwch e-bost neu ffoniwch ni ar y manylion cyswllt isod, fe wnawn ein gorau i fod o gymorth.

Torrwch ar hyd y llinell ddotiog a’i gysylltu at gefn eich gwaith, os gwelwch yn dda

...............................................................................................................................................................

Enw:

Cyfeiriad:

Cod Post:

Ffôn:

Ffôn Symudol:

E-bost:

Teitl y gwaith .........................................................................................

Pris y gwaith (gan gynnwys comisiwn o 30%) £....................................

Llofnod ................................................................................................

*Wrth lofnodi’r uchod, rydych yn cadarnhau eich bod yn cytuno gyda thermau ac amodau Arddangosfa Agored madeinroath isod; os nad yw’r gwaith yn cadw at y termau yma, ni fydd yn cael ei arddangos.*

.................................................................................................................................................................

Torrwch ar hyd y llinell ddotiog a chysylltwch y manylion hyn ar flaen eich gwaith ar ôl ei lapio, os gwelwch yn dda

Teitl y gwaith .................................................................................................

Artist ........................................................................................................….

Dull..........................................................................................................

Cyfanswm Pris (gan gynnwys comissiwn o 30%)  £...............................................................

Peidiwch anghofio, dylai eich enw a manylion cyswllt fod ar gefn eich gwaith, fel ei fod yn haws hongian/cydosod/rhestru’r gwaith. Diolch!

**E-bost -**  gail@madeinroath.com

**Edrychwn ymlaen at weld eich gwaith!**